text: Vil redde varmestuen i Fredericia
  20 december 2010 kl. 20.32
  Kristendemokraterne i Folketinget vil sikre, at varmestuen i Fredericia kan fortsætte.
  Varmestuen får et underskud på 340.000 kroner næste år, hvis den ikke får tilskud.
  - Det er ikke misbrugerne, de sindslidende, de hjemløse eller andre udsatte i vores samfund, der skal samle regningen op efter kommunernes nedskæringer og regeringens manglende sociale ansvarlighed, siger Per Ørum Jørgensen, der er folketingsmedlem og politisk ordfører for Kristendemokraterne.
   
  Han har i forliget om finansloven sikret en pulje på 25 millioner kroner til socialt udsatte, som varmestuen kan få tilskud fra.
  - Jeg har sendt en anmodning til Finansministeriet, og jeg forventer, at vi kan finde en afklaring på deres situation i starten af januar, tilføjer Per Ørum Jørgensen.
   
  Varmestuen i Danmarksgade i Fredericia drives ag Kirkens Korshær, og den har fået en stor, fast brugergruppe i løbet af et år.
  